text: Leg dig fri af mobning!
  10 maj 2010 kl. 10.56
  Legepatruljer fra hele landsdelens skolegårde mødes i dag i Vejle til en kæmpe legeevent.
  Stop mobning og start bevægelsen! Mange skoler i hele Danmark har indført legepatruljer i skolegården, der skal aktivere de mindste elever, så de leger mere og mobber mindre. De legepatruljer skal samles i dag til inspiration og leg.
  Det er elever på nogle af de højeste klassetrin i folkeskolen, der melder sig frivilligt til at være en del af legepatruljerne rundt omkring på skolen. Deres opgave er udelukkende at aktivere de mindre børn i leg, så de bruger frikvarterene aktivt og morer sig med det.
  700 danske skoler har indført ordningen, og det er altså alle medlemmer af legepatruljerne, der kan deltage i de tre legeevents, der bliver afholdt årligt. Den første event afholdes på Vejle Idrætscenter i dag.
  